
Parlamentul  României

Camera  Deputaţilor
Comisia pentru administraţie publică,                                                                                                                   Comisia pentru tehnologia informaţiei
amenajarea teritoriului şi echilibru ecologic                                                                                                          şi comunicaţiilor                                                                                

Nr. 26/1124/27.04.2010                                                                                                                                              Nr. 36/148/17.06.2010
PL.x nr. 205/2010
RAPORT  COMUN

asupra proiectului de Lege pentru aprobarea Ordonanţei Guvernului nr.4/2010 privind instituirea 
Infrastructurii naţionale pentru informaţii spaţiale în România
În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru tehnologia informaţiei şi comunicaţiilor au fost sesizate spre dezbatere şi întocmirea raportului comun, cu proiectul de Lege pentru aprobarea Ordonanţei Guvernului nr.4/2010 privind instituirea Infrastructurii naţionale pentru informaţii spaţiale în România, trimis cu adresa nr. PL.x 205 din 26 aprilie 2010.

Potrivit prevederilor art.75 alin.(1) din Constituţia României, republicată, şi ale art.92 alin.(9), pct.1 din Regulamentul Camerei Deputaţilor, republicat, Camera Deputaţilor este Cameră decizională.
Comisia pentru industrii şi servicii a avizat favorabil proiectul de lege, prin avizul nr.23/114/2010 din 12.05.2010.
Comisia pentru buget, finanţe şi bănci a avizat favorabil proiectul de lege, prin avizul nr.22/216/12.05.2010.

Comisia pentru apărare, ordine publică şi siguranţă naţională a avizat favorabil proiectul de lege, prin avizul nr.32/136/2010 din 04.05.2010.
Comisia juridică, de disciplină şi imunităţi a avizat favorabil proiectul de lege, prin avizul nr.PL.x 205/2010 din 11.05.2010.
Consiliul Legislativ a avizat favorabil proiectul de lege, conform  avizului nr.51 din 21.01.2010.
Proiectul de lege a fost aprobat de Senat în şedinţa din 21 aprilie 2010.


Proiectul de lege transpune prevederile Directivei 2007/2/CE privind stabilirea unei infrastructuri pentru informaţii spaţiale în Comunitatea Europeană (INSPIRE) şi asigură cadrului general în vederea instituirii infrastructurii naţionale de informaţii spaţiale în România (INIS) prin intermediul autorităţilor publice cu responsabilităţi în domeniile: protecţiei mediului şi pădurilor, administraţiei şi internelor, agriculturii şi dezvoltării rurale, resurselor minerale, transporturilor şi infrastructurii, sănătăţii, apărării naţionale, finanţelor, dezvoltării regionale şi turismului, economiei, comerţului şi mediului de afaceri, educaţiei şi cercetării, statisticii şi telecomunicaţiilor.

În conformitate cu prevederile art.61 şi art.63 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru tehnologia informaţiei şi comunicaţiilor au dezbătut proiectul de lege în şedinţe separate din data de 16 iunie 2010, respectiv 1 iunie 2010.


La dezbaterile au fost prezenţi  33 deputaţi din totalul de 33 membri ai Comisiei pentru administraţie publică, amenajarea teritoriului şi echilibru ecologic şi 11 deputaţi din totalul de 15 membri ai Comisiei pentru tehnologia informaţiei şi comunicaţiilor.

În urma examinării proiectului de lege, cele două Comisii au hotărât, cu unanimitate de voturi a membrilor prezenţi, să supună plenului Camerei Deputaţilor aprobarea proiectului de lege, cu amendamentele cuprinse în Anexă.
Potrivit prevederilor art.73 din Constituţia României, republicată, în raport cu obiectul şi conţinutul reglementării, proiectul de lege face parte din categoria legilor ordinare. 

                    PREŞEDINTE,                                                                                                                                    PREŞEDINTE,
                    Sulfina Barbu                                                                                                                                       Relu Fenechiu

                    SECRETAR,                                                                                                                                        SECRETAR,
                    Apostolache Mihai Cristian                                                                                                                Constantin Chirilă
Întocmit,
Sofia Chelaru                                                                                                                                                                                                                                                          Carmen Elian
ANEXĂ
AMENDAMENTE ADMISE PL.x 205/2010
	Nr. crt.
	Text iniţial
	Text Senat
	Text propus de comisie
	Motivare

	1. 
	
	 Lege pentru aprobarea Ordonanţei Guvernului nr.4/2010 privind instituirea Infrastructurii Naţionale pentru Informaţii Spaţiale în România
	Nemodificat
	

	2. 
	
	Articol unic. – Se aprobă Ordonanţa Guvernului nr.4 din 20 ianuarie 2010 privind instituirea Infrastructurii Naţionale pentru Informaţii Spaţiale în România, adoptată în temeiul art.1 pct.V din Legea nr.9/2010 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.66 din 29 ianuarie 2010.
	Articol unic. – Se aprobă Ordonanţa Guvernului nr.4 din 20 ianuarie 2010 privind instituirea Infrastructurii Naţionale pentru Informaţii Spaţiale în România, adoptată în temeiul art.1 pct.V din Legea nr.9/2010 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.66 din 29 ianuarie 2010, cu următoarele modificări şi completări:
	Respectarea tehnicii de redactare în cazul în care există modificări şi completări.

	3. 
	Ordonanţă privind instituirea Infrastructurii Naţionale pentru Informaţii Spaţiale în România
	
	Nemodificat
	

	4. 
	CAPITOLUL I
  DISPOZIŢII GENERALE
	
	Nemodificat
	

	5. 
	 Art. 1. - (1) Prezenta ordonanţă stabileşte cadrul general pentru instituirea Infrastructurii Naţionale pentru Informaţii Spaţiale în România, denumită în continuare INIS, prin care România contribuie la realizarea Infrastructurii pentru Informaţii Spaţiale în Comunitatea Europeană - INSPIRE, prevăzută de Directiva 2007/2/CE a Parlamentului European şi a Consiliului din 14 martie 2007 de instituire a unei infrastructuri pentru informaţii spaţiale în Comunitatea Europeană (INSPIRE), denumită în continuare Directiva INSPIRE, inclusiv în scopul realizării politicilor comunitare din domeniul protecţiei mediului şi al politicilor sau activităţilor care pot avea un impact asupra mediului. 
   (2) Pentru realizarea şi actualizarea INIS se constituie Consiliul Infrastructurii naţionale pentru informaţii spaţiale în România (Consiliul INIS), structură de coordonare, fără personalitate juridică, alcătuită din reprezentanţi ai: 

   a) Ministerului Administraţiei şi Internelor; 
   b)Ministerului Mediului şi Pădurilor; 
   c) Ministerului Apărării Naţionale; 
   d) Ministerului Finanţelor Publice; 
   e) Ministerului Agriculturii şi Dezvoltării Rurale; 
   f) Ministerului Dezvoltării Regionale şi Turismului; 
   g) Ministerului Transporturilor şi Infrastructurii; 
   h) Ministerului Economiei, Comerţului şi Mediului de Afaceri; 
   i) Ministerului Educaţiei, Cercetării, Tineretului şi Sportului; 
   j) Ministerului Sănătăţii; 
   k) Ministerului Culturii şi Patrimoniului Naţional; 
   l)Ministerului Comunicaţiilor şi Societăţii Informaţionale; 
   m) Academiei Române; 
   n) Institutului Naţional de Statistică; 
   o) Agenţiei Naţionale pentru Resurse Minerale; 
   p) Serviciului de Telecomunicaţii Speciale; 
   q) Asociaţiei Comunelor din România; 
   r) Asociaţiei Municipiilor din România; 
   s) Asociaţiei Oraşelor din România. 

   (3) Membrii Consiliului INIS îşi desemnează reprezentanţii în Consiliul INIS în termen de 15 zile de la data intrării în vigoare a prezentei ordonanţe. 

   (4) Preşedinţia Consiliului INIS este asigurată de Ministerul Administraţiei şi Internelor, prin Agenţia de Cadastru şi Publicitate Imobiliară, şi vicepreşedinţia de Ministerul Mediului şi Pădurilor. 
   
(5) Secretariatul Consiliului INIS este asigurat de Ministerul Administraţiei şi Internelor, prin Agenţia Naţională de Cadastru şi Publicitate Imobiliară. 
	     

  
 .
	 Art. 1. - (1) Nemodificat
1. La articolul 1, partea introductivă a alineatului (2) se modifică şi va avea următorul cuprins:
„(2)Pentru coordonarea realizării şi actualizării INIS se constituie Consiliul Infrastructurii naţionale pentru informaţii spaţiale în România, denumit în continuare Consiliul INIS, structură fără personalitate juridică, alcătuită din reprezentanţi ai:”

(Comisia pentru tehnologia informaţiei şi comunicaţiilor)
a) Nemodificat
b) Nemodificat
c) Nemodificat
d) Nemodificat
e) Nemodificat
f) Nemodificat
g) Nemodificat
h) Nemodificat
i) Nemodificat
j) Nemodificat
k) Nemodificat
l) Nemodificat
m) Nemodificat
n) Nemodificat
o) Nemodificat
p) Nemodificat
q) Nemodificat
r) Nemodificat
s) Nemodificat
2. La articolul 1 alineatul (2), după litera s) se introduce o nouă literă, litera ş), cu următorul cuprins:

„ş) Uniunea Naţională a Consiliilor Judeţene din România.”
(Comisia pentru tehnologia informaţiei şi comunicaţiilor)
3. La articolul 1, alineatul (4) se modifică şi va avea următorul cuprins:
„(4) Preşedinţia Consiliului INIS este asigurată de Ministerul Administraţiei şi Internelor, prin Agenţia Naţională de Cadastru şi Publicitate Imobiliară, şi vicepreşedinţia de Ministerul Mediului şi Pădurilor.” 
(Comisia pentru tehnologia informaţiei şi comunicaţiilor)
(5) Nemodificat

	Consiliul nu poate realiza sau actualiza INIS fiind în contradicţie cu prevederile  art.5 care reglementează, în mod corect, aceste activităţi.
Pentru evitarea discriminărilor prin omisiune a organismelor publice cu rol consultativ la nivel naţional.

În conformitate cu Legea nr.7/2006.

	6. 
	Art. 2. - (1) Prezenta ordonanţă nu aduce atingere prevederilor Legii nr. 109/2007 privind reutilizarea informaţiilor din instituţiile publice, cu modificările ulterioare, care transpune în legislaţia naţională Directiva 2003/98/CE a Parlamentului European şi a Consiliului, din 17 noiembrie 2003 privind reutilizarea informaţiilor din sectorul public, publicată în JO L 345, 31 decembrie 2003, sau Hotărârii Guvernului nr. 878/2005 privind accesul publicului la informaţia privind mediul, cu modificările ulterioare, care transpune în legislaţia naţională - Directiva 2003/4/CE a Parlamentului European şi a Consiliului din 28 ianuarie 2003, privind accesul publicului la informaţiile despre mediu şi de abrogare a Directivei 90/313/CEE a Consiliului, publicată în JO nr. L 41, 14 februarie 2003. 
   (2) Prevederile prezentei ordonanţe nu afectează existenţa drepturilor de proprietate intelectuală privind elementele constitutive ale infrastructurii pentru informaţii spaţiale sau dreptul de deţinere a acestora de către autorităţile publice, în domeniul specific de activitate. 
	
	Art. 2. Nemodificat

	

	7. 
	Art. 3. - În sensul prezentei ordonanţe, termenii şi expresiile de mai jos au următoarea semnificaţie: 
   a) infrastructură pentru informaţii spaţiale - metadate, seturi de date spaţiale şi servicii de date spaţiale, servicii şi tehnologii de reţea, acorduri de punere în comun, accesare şi utilizare, precum şi mecanisme, procese şi proceduri de coordonare şi monitorizare stabilite, utilizate sau puse la dispoziţie în conformitate cu prevederile prezentei ordonanţe; 
   b) date spaţiale - orice date având o legătură directă sau indirectă cu un amplasament sau cu un areal geografic specific; 
   c) set de date spaţiale - o colecţie identificabilă de date spaţiale; 
   d) servicii de date spaţiale - operaţiunile care pot fi executate, prin utilizarea unei aplicaţii informatice, asupra datelor spaţiale incluse în seturile de date spaţiale sau asupra metadatelor corespunzătoare; 
   e) obiect spaţial - o reprezentare abstractă a unui fenomen real, care corespunde unui amplasament sau unui areal geografic specific; 
   f) metadate - informaţii care descriu seturile de date spaţiale şi serviciile aferente care permit descoperirea, inventarierea şi utilizarea acestora; 
   g) interoperabilitate - posibilitatea de combinare a seturilor de date spaţiale şi de interacţionare a serviciilor, fără intervenţie manuală repetitivă, astfel încât rezultatul să fie coerent, iar valoarea adăugată a seturilor şi serviciilor de date spaţiale să crească; 
   h) autoritate publică, în sensul prezentei ordonanţe: 
  

(i). orice autoritate publică centrală sau orice altă autoritate a administraţiei publice, inclusiv organismele publice cu rol consultativ la nivel naţional, regional sau local; 

(ii). orice persoană fizică sau juridică ce îndeplineşte funcţii administrative publice prevăzute de lege, inclusiv sarcini, activităţi sau servicii specifice legate de mediu sau de informaţii spaţiale; 
(iii). orice persoană fizică sau juridică ce deţine responsabilităţi sau funcţii publice sau care prestează servicii publice legate de mediu sau de informaţii spaţiale sub controlul unui organism sau al unei entităţi prevăzute la pct. (i) sau (ii). 
  (iv). Atunci când organismele sau instituţiile exercită o competenţă judiciară sau legislativă, acestea nu sunt considerate o autoritate publică, în sensul prezentei ordonanţe; 
   i) geo-portal INSPIRE - un site Internet sau un echivalent, care permite accesul la serviciile prevăzute la art. 9 alin.(1); 
   j) terţ - orice persoană fizică sau juridică, altele decât cele definite la lit. h); 
   k) geo-portal INSPIRE al României - un site Internet sau un echivalent, care permite accesul la serviciile prevăzute la art. 9 alin.(1), denumit în continuare geo-portal, care reprezintă punctul de acces naţional. 
	
	Art. 3. - Nemodificat
a) Nemodificat
b) Nemodificat
c) Nemodificat
d) Nemodificat
e) Nemodificat
f) Nemodificat
g) Nemodificat
4. La articolul 3, litera h) se modifică şi va avea următorul cuprins:
„h) autoritate publică în sensul prezentei ordonanţe: atunci când acestea nu exercită o competenţă judiciară sau legislativă:
1.orice autoritate publică centrală sau orice altă autoritate a administraţiei publice, inclusiv organismele publice cu rol consultativ la nivel naţional, regional sau local;

2. orice persoană fizică sau juridică ce îndeplineşte funcţii publice prevăzute de lege, inclusiv sarcini, activităţi sau servicii specifice legate de mediu.

3. orice persoană fizică sau juridică ce deţine responsabilităţi sau funcţii publice sau care prestează servicii publice legate de mediu sub controlul unui organism sau al unei entităţi prevăzute la pct.1. sau 2. 

iv. se abrogă”
i) Nemodificat
j) Nemodificat
k) Nemodificat

	Pentru respectarea normelor de redactare se introduce iv. în partea introductivă şi se introduc cifre pentru respectarea tehnicii de redactare acte normative .
Este utilizată sintagma funcţii publice în locul celei  de funcţii administrative publice
Se propune eliminarea sintagmei informaţii spaţiale deoarece nu este definită şi pentru respectarea Directive care nu prevede asemenea servicii la definiţii



	8. 
	Art. 4. - (1) Prezenta ordonanţă se aplică seturilor de date spaţiale care îndeplinesc următoarele condiţii: 
   a) se referă la o zonă în care România deţine şi/sau îşi exercită competenţa teritorială; 
   b) sunt în format electronic; 
   c) sunt deţinute de sau în numele uneia dintre entităţile enumerate la art. 3 lit.h); 
   d) sunt deţinute de un terţ la dispoziţia căruia a fost pusă reţeaua de servicii în conformitate cu prevederile art. 10 alin.(2); 
   e) se referă la unul sau mai multe din seturile de date spaţiale prevăzute în anexele nr. 1 - 3 ori la cele stabilite de Consiliul INIS conform art. 18 alin.(1) lit. b). 
   (2) Temele de date spaţiale care determină seturile de date spaţiale sunt prevăzute în anexele nr. 1 - 3. 
   (3) În cazul în care sunt deţinute mai multe copii identice ale aceluiaşi set de date spaţiale de către sau în numele autorităţilor publice, prezenta ordonanţă se aplică numai versiunii de referinţă din care provin diferitele copii. 
   (4) Prezenta ordonanţă se aplică şi serviciilor de date spaţiale, asociate datelor incluse în seturile de date spaţiale prevăzute la alin.(1) şi (3). 
   (5) Prezenta ordonanţă presupune atât colectarea de date spaţiale existente şi actualizarea acestora cât şi colectarea de date spaţiale noi. 
   (6) În cazul seturilor de date spaţiale care respectă condiţia prevăzută la alin.(1) lit. c), dar faţă de care un terţ deţine drepturi de proprietate intelectuală, autorităţile publice pot acţiona în temeiul prezentei ordonanţe numai cu consimţământul terţului respectiv. 
   (7) Prin excepţie de la prevederile alin.(1), prezenta ordonanţă se aplică seturilor de date spaţiale deţinute de sau în numele unei autorităţi publice locale numai în cazul în care există acte normative sau reglementări care impun colectarea sau difuzarea acestora. 
   (8) Alte teme decât cele prevăzute în anexele nr.1 - 3, precum şi autorităţile publice coordonatoare şi colaboratoare responsabile pentru acestea se stabilesc de către Consiliul INIS. 
   (9) Autorităţile publice coordonatoare şi colaboratoare responsabile pentru seturile de date spaţiale prevăzute în anexele nr. 1 - 3 sunt prevăzute în anexa nr. 4. 
   (10) Prin autorităţile publice coordonatoare şi colaboratoare prevăzute la alin.(9) se înţelege inclusiv instituţiile aflate în subordinea, coordonarea sau aria de reglementare, după caz, a acestora. 
	 
	Art.4. Nemodificat

	

	9. 
	CAPITOLUL II
  METADATE
	
	Nemodificat
	

	10. 
	 Art. 5. - (1) În vederea realizării INIS, autorităţile publice sunt obligate să creeze şi să actualizeze metadatele pentru seturile de date spaţiale şi serviciile aferente temelor prezentate în anexele nr. 1 - 3, precum şi pentru cele stabilite de către Consiliul INIS. 
   (2) Metadatele includ informaţii cu privire la: 
   a) conformitatea seturilor de date spaţiale cu normele de aplicare prevăzute la art. 7 alin. (1); 
   b) condiţiile aplicabile accesării şi utilizării seturilor şi serviciilor de date spaţiale, precum şi tarifele corespunzătoare, după caz; 
   c) calitatea şi validitatea seturilor de date spaţiale; 
   d) autorităţile publice responsabile cu stabilirea, administrarea, întreţinerea şi distribuirea seturilor şi serviciilor de date spaţiale; 
   e) limitarea accesului publicului şi motivele acestor limitări în conformitate cu prevederile art. 12. 
   (3) Autorităţile publice iau măsurile necesare pentru ca metadatele să fie complete şi de o calitate corespunzătoare îndeplinirii scopului stabilit la art. 3 lit. f). 
   (4) Crearea şi actualizarea metadatelor se realizează potrivit prevederilor Regulamentului (CE) nr. 1205/2008 al Comisiei Europene din 3 decembrie 2008 de punere în aplicare a Directivei 2007/2/CE a Parlamentului European şi a Consiliului în ceea ce priveşte metadatele, publicat în Jurnalul Oficial al Uniunii Europene nr. L 326 din 4 decembrie 2008. 
   (5) Alte informaţii pe care pot să le conţină metadatele sunt stabilite de către Consiliul INIS. 
	
	 Art. 5. Nemodificat
	

	11. 
	Art. 6. - Autorităţile publice creează metadatele în conformitate cu următorul calendar: 
   a) până la data de 3 decembrie 2010, în cazul seturilor de date spaţiale care corespund categoriilor enumerate în anexele nr. 1 şi 2; 
   b) până la data de 3 decembrie 2013, în cazul seturilor de date spaţiale care corespund categoriilor enumerate în anexa nr. 3. 
	
	Art. 6. Nemodificat
	

	12. 
	CAPITOLUL III
  INTEROPERABILITATEA SETURILOR DE DATE SPAŢIALE
ŞI A SERVICIILOR AFERENTE
	
	Nemodificat
	

	13. 
	 Art. 7. - (1) Interoperabilitatea şi armonizarea seturilor de date spaţiale şi a serviciilor aferente acestora se realizează potrivit normelor de aplicare ale Directivei INSPIRE, elaborate de Comisia Europeană. 
   (2) Ministerul Administraţiei şi Internelor, prin Agenţia Naţională de Cadastru şi Publicitate Imobiliară, furnizează, la cerere, Comisiei Europene, informaţiile necesare analizelor privind fezabilitatea şi proporţionalitatea în ceea ce priveşte eventualele costuri şi beneficii pe care le-ar putea genera normele care stabilesc modalităţile tehnice de interoperabilitate şi de armonizare a seturilor şi serviciilor de date spaţiale, pe baza informaţiilor transmise de către autorităţile publice prevăzute la art. 1 alin. (2). 
   (3) Autorităţile publice iau măsuri pentru ca toate seturile de date spaţiale nou-colectate şi restructurate masiv, precum şi serviciile de date spaţiale corespunzătoare acestora să fie disponibile în conformitate cu normele elaborate de Comisia Europeană, prevăzute la alin.(1), în termen de 2 ani de la adoptarea acestora, iar celelalte seturi şi servicii de date spaţiale, aflate încă în uz, în termen de 7 ani de la adoptarea acestora. Seturile de date se furnizează în conformitate cu prevederile normelor de aplicare prevăzute la alin.(1), fie prin adaptarea seturilor de date spaţiale existente, fie prin serviciile de transformare prevăzute la art. 9 alin.(1) lit. d). 
	
	Art. 7. Nemodificat
	

	14. 
	Art. 8. - (1) Autorităţile publice menţionate la art. 1 alin. (2) iau măsuri pentru a pune la dispoziţia tuturor autorităţilor publice, precum şi a terţilor, orice informaţii, inclusiv date, coduri şi clasificări tehnice, necesare pentru respectarea normelor de aplicare prevăzute la art. 7 alin.(1), care nu restricţionează utilizarea lor în acest scop, în condiţiile legii. 
   (2) Pentru a asigura coerenţa datelor spaţiale aferente unui element geografic a cărui localizare depăşeşte frontiera României cu unul sau mai multe state membre ale Uniunii Europene, autoritatea publică centrală care deţine aceste date spaţiale decide, de comun acord, atunci când este cazul, cu instituţia omoloagă din statul membru respectiv, cu privire la descrierea şi poziţia acestor elemente comune. 
	
	Art. 8. Nemodificat
	

	15. 
	CAPITOLUL IV
  REŢEA DE SERVICII
	
	Nemodificat
	

	16. 
	Art. 9. - (1) Ministerul Administraţiei şi Internelor, prin Agenţia Naţională de Cadastru şi Publicitate Imobiliară, realizează, operează şi întreţine, prin intermediul geo-portalului, următoarele servicii: 

   a) servicii de căutare, care permit identificarea seturilor de date spaţiale şi a serviciilor aferente pe baza conţinutului metadatelor corespunzătoare şi afişarea conţinutului metadatelor; 
   b) servicii de vizualizare, care permit cel puţin afişarea, navigarea, mărirea/micşorarea, rotirea panoramică, suprapunerea vizuală a seturilor de date spaţiale, precum şi afişarea legendei şi a oricărui conţinut relevant al metadatelor; 
   c) servicii de descărcare, care permit descărcarea de copii ale seturilor de date spaţiale sau ale unor părţi ale acestora, precum şi accesarea directă a acestora, atunci când este posibil; 
   d) servicii de transformare, care permit transformarea seturilor de date spaţiale în vederea realizării interoperabilităţii; 
   e) servicii care permit apelarea la serviciile de date spaţiale; 
   f) alte asemenea servicii. 
  
 (2) Serviciile prevăzute la alin.(1) trebuie să ţină seama de cerinţele utilizatorilor din domeniu, să fie uşor de utilizat, să fie disponibile publicului şi să poată fi accesate prin intermediul internetului sau prin orice alt mijloc de telecomunicaţie adecvat. 
  
 (3) Pentru utilizarea serviciilor prevăzute la alin.(1) lit. a) se aplică cel puţin următoarea combinaţie de criterii de căutare: 
   a) cuvinte-cheie; 
   b) clasificarea seturilor de date spaţiale şi a serviciilor aferente; 
   c) calitatea şi validitatea seturilor de date spaţiale; 
   d) gradul de conformitate cu normele prevăzute la art. 7 alin.(1); 
   e) localizarea geografică; 
   f) condiţiile de accesare şi de utilizare a seturilor de date spaţiale şi a serviciilor aferente; 
   g) autorităţile publice responsabile cu stabilirea, administrarea, întreţinerea şi distribuirea seturilor de date spaţiale şi a serviciilor aferente. 
   (4) Serviciile de transformare prevăzute la alin.(1) lit. d) sunt combinate cu celelalte servicii prevăzute la alin.(1), astfel încât să se permită utilizarea tuturor acestor servicii în conformitate cu normele prevăzute la art. 7 alin.(1). 
	
	Art. 9. – (1) Nemodificat

a) Nemodificat

b) Nemodificat

c) Nemodificat

d) Nemodificat

e) Nemodificat

f) Nemodificat

5. La articolul 9, alineatul (2) se modifică şi va avea următorul cuprins:
„(2) Serviciile prevăzute la alin.(1) trebuie să ţină seama de cerinţele utilizatorilor din domeniu, să fie uşor de realizat, să fie disponibile publicului şi să poată fi accesate prin intermediul internetului sau prin orice alt mijloc de comunicaţii electronice adecvat.”

(Comisia pentru tehnologia informaţiei şi comunicaţiilor)
(3) Nemodificat

(4) Nemodificat


	Pentru respectarea terminologiei din domeniul IT&C aşa cum este ea prevăzută în legislaţia europeană de specialitate

	17. 
	Art. 10. - (1) Ministerul Administraţiei şi Internelor prin Agenţia Naţională de Cadastru şi Publicitate Imobiliară asigură condiţiile tehnice autorităţilor publice pentru a-şi conecta seturile de date spaţiale şi serviciile aferente la reţeaua de servicii prevăzută la art. 9 alin.(1). 
  
 (2) Aceste condiţii tehnice sunt puse şi la dispoziţia terţilor care solicită acest lucru şi ale căror seturi de date spaţiale şi serviciile aferente respectă normele de aplicare care stabilesc obligaţiile privind în special metadatele, reţeaua de servicii şi interoperabilitatea. 
   (3) Serviciul de Telecomunicaţii Speciale asigură serviciile de conectare fizică a autorităţilor publice la geo-portal.
	
	6. La articolul 10, alineatele (1) şi (3) se modifică şi vor avea următorul cuprins”

Art. 10. – „(1) Ministerul Administraţiei şi Internelor, prin Agenţia Naţională de Cadastru şi Publicitate Imobiliară, se asigură că există condiţii tehnice pentru ca autorităţile publice să îşi poată conecta seturile de date spaţiale şi serviciile aferente la reţeaua de servicii prevăzută la art. 9 alin.(1).”
(Comisia pentru tehnologia informaţiei şi comunicaţiilor)
(2) Nemodificat
„(3) Serviciul de Telecomunicaţii Speciale furnizează reţele de comunicaţii electronice pentru autorităţile publice în vederea accesării geo-portalului.”

(Comisia pentru tehnologia informaţiei şi comunicaţiilor)
	Pentru respectarea prevederilor art.12 din Directivă.

Pentru respectarea terminologiei din domeniul IT&C aşa cum este ea prevăzută în legislaţia europeană de specialitate.

	18. 
	Art. 11. - (1) Autorităţile publice sunt obligate să asigure identificarea, vizualizarea şi accesul, după caz, la seturile de date spaţiale şi serviciile aferente geo-portalului. 
   (2) Furnizarea datelor spaţiale şi a serviciilor aferente de către autorităţile publice se face cu respectarea legislaţiei naţionale cu privire la protecţia informaţiilor clasificate. 
	
	Art. 11. Nemodificat
	

	19. 
	Art. 12. - (1) Prin excepţie de la prevederile art. 9 alin.(1) şi (2), autorităţile publice pot limita accesul public la propriile seturi de date spaţiale şi servicii aferente prin intermediul serviciilor prevăzute la art. 9 alin.(1) lit. a), în cazul în care un astfel de acces afectează în mod negativ relaţiile internaţionale, siguranţa publică sau apărarea naţională. 
   (2) Prin excepţie de la prevederile art. 9 alin.(1) şi (2), autorităţile publice pot limita accesul public la propriile seturi de date spaţiale şi servicii aferente prin intermediul serviciilor prevăzute la art. 9 alin.(1) lit. b) - e) sau la serviciile de comerţ electronic prevăzute la art. 13 alin.(4), în cazul în care un astfel de acces afectează în mod negativ oricare dintre următoarele: 
   a) confidenţialitatea lucrărilor autorităţilor publice, în cazul în care legislaţia prevede o astfel de confidenţialitate; 
   b) relaţiile internaţionale, siguranţa publică sau apărarea naţională; 
   c) desfăşurarea procedurilor judiciare, posibilitatea oricărei persoane de a avea parte de un proces echitabil sau capacitatea unei autorităţi publice de a efectua o anchetă de natură penală sau disciplinară; 
   d) confidenţialitatea informaţiilor comerciale sau industriale, în cazul în care legislaţia naţională sau comunitară prevede o astfel de confidenţialitate în vederea protejării intereselor economice legitime, inclusiv a interesului public privind păstrarea confidenţialităţii informaţiilor statistice şi a secretului fiscal; 
   e) drepturile de proprietate intelectuală; 
   f) confidenţialitatea datelor cu caracter personal şi/sau a fişierelor privind o persoană fizică, în situaţia în care persoana respectivă nu a consimţit la dezvăluirea publică a informaţiilor, în cazul în care legislaţia naţională sau comunitară prevede o astfel de confidenţialitate; 
  
 g) interesele sau protecţia oricărei persoane care a furnizat în mod voluntar informaţiile solicitate, fără a avea sau fără a i se putea impune o obligaţie legală în acest sens, cu excepţia cazului în care persoana respectivă a consimţit la dezvăluirea informaţiilor în cauză; 
   h) protecţia mediului la care se referă aceste informaţii, cum ar fi localizarea unor specii rare. 
   (3) Motivele care justifică limitarea accesului, aşa cum sunt prevăzute la alin.(1) şi (2), se interpretează în mod restrictiv, ţinându-se seama, în fiecare caz, de interesul pe care accesul la aceste informaţii îl prezintă pentru public. 
   (4) În fiecare caz se apreciază interesul publicului pentru dezvăluirea acestor informaţii, comparativ cu cel pe care îl prezintă limitarea sau condiţionarea accesului la acestea. 
   (5) Accesul la informaţiile privind emisiile în mediu nu se poate limita în temeiul alin.(2) lit. a), d), f), g) şi h). 
   (6) Pentru aplicarea prevederilor alin.(2) lit. f), autorităţile publice prevăzute la art.1 alin.(2) respectă prevederile Legii nr. 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, cu modificările şi completările ulterioare, care transpune Directiva 95/46/CE a Parlamentului European şi a Consiliului din 24 octombrie 1995, privind protecţia persoanelor fizice în ceea ce priveşte prelucrarea datelor cu caracter personal şi libera circulaţie a acestor date, publicată în JO L 281, 23 noiembrie 1995, aşa cum a fost amendată de Regulamentul (CE) nr. 1882/2003 publicat în JO L 284, 31 octombrie 2003. 
   (7) Autorităţile publice cu atribuţii în domeniul securităţii naţionale interzic publicarea informaţiilor care ar putea pune în pericol securitatea naţională sau care ar putea fi folosite pentru desfăşurarea unor acţiuni de terorism, sabotaj sau crimă organizată. 
	
	Art. 12. - (1) Nemodificat
(2) Nemodificat
a) Nemodificat
b) Nemodificat
c) Nemodificat
d) Nemodificat
e) Nemodificat
7. La articolul 12 alineatul (2), litera f) se modifică şi va avea următorul cuprins:
„f) confidenţialitatea datelor cu caracter personal în situaţia în care persoana respectivă nu a consimţit la dezvăluirea publică a informaţiilor, în cazul în care legislaţia naţională sau comunitară prevede o astfel de confidenţialitate;”
(Comisia pentru tehnologia informaţiei şi comunicaţiilor)
g) Nemodificat
h) Nemodificat
(3) Nemodificat
(4) Nemodificat
(5) Nemodificat
(6) Nemodificat
(7) Nemodificat
	Directiva 94/46/CE, transpusă în legislaţia naţională prin Legea 677/2001, care reglementează protecţia datelor cu caracter personal, nu utilizează noţiunea de fişier, ci reglementează prelucrarea datelor cu caracter personal. 

	20. 
	Art. 13. - (1) Serviciile prevăzute la art. 9 alin.(1) lit. a) şi b) sunt disponibile publicului cu titlu gratuit. 
   (2) Prin excepţie de la prevederile alin.(1), autorităţile publice care asigură serviciile de vizualizare prevăzute la art. 9 alin.(1) lit. b) pot percepe tarife cu unică destinaţie, în cazul în care acestea asigură întreţinerea seturilor de date spaţiale şi a serviciilor de date corespunzătoare, în special în situaţii în care sunt implicate volume mari de date actualizate frecvent. 
   (3) Datele puse la dispoziţie prin intermediul serviciilor de vizualizare prevăzute la art. 9 alin.(1) lit. b) pot fi într-o formă care să împiedice reutilizarea acestora în scopuri comerciale. 
   (4) În cazul în care autorităţile publice percep taxe sau tarife pentru serviciile prevăzute la art. 9 alin.(1) lit. b), c) sau e), Ministerul Administraţiei şi Internelor, prin Agenţia Naţională de Cadastru şi Publicitate Imobiliară, asigură disponibilitatea serviciilor de comerţ electronic în cadrul geo-portalului. Aceste servicii pot fi supuse, după caz, unor clauze de exonerare de răspundere, licenţe obţinute electronic/licenţe. 
	
	Art. 13. - (1) Nemodificat
(2) Nemodificat
(3) Nemodificat
8. La articolul 13, alineatul (4) se modifică şi va avea următorul cuprins:
„(4) În cazul în care autorităţile publice percep taxe sau tarife pentru serviciile prevăzute la art. 9 alin.(1) lit. b), c) sau e), Ministerul Administraţiei şi Internelor, prin Agenţia Naţională de Cadastru şi Publicitate Imobiliară, asigură disponibilitatea serviciilor de comerţ electronic în cadrul geo-portalului. Aceste servicii pot fi supuse, după caz, unor clauze de exonerare de răspundere, unor licenţe obţinute electronic sau unor licenţe.”

(Comisia pentru tehnologia informaţiei şi comunicaţiilor)
	Pentru claritatea exprimării.

	21. 
	Art. 14. - Ministerul Administraţiei şi Internelor prin Agenţia Naţională de Cadastru şi Publicitate Imobiliară asigură accesul la serviciile prevăzute la art. 9 alin.(1) prin intermediul geo-portalului INSPIRE al Comunităţii Europene şi prin geo-portal.
	
	9. Articolul 14 se modifică şi va avea următorul cuprins:

„Art. 14. - Ministerul Administraţiei şi Internelor prin Agenţia Naţională de Cadastru şi Publicitate Imobiliară asigură accesul la serviciile prevăzute la art. 9 alin.(1) prin intermediul geo-portalului INSPIRE al Uniunii Europene şi prin geo-portal.”

(Comisia pentru tehnologia informaţiei şi comunicaţiilor)
	Pentru corelare cu Tratatul Lisabona.

	22. 
	CAPITOLUL V
  PUNEREA ÎN COMUN A DATELOR
	
	Nemodificat
	

	23. 
	Art. 15. - (1) Ministerul Administraţiei şi Internelor, prin Agenţia Naţională de Cadastru şi Publicitate Imobiliară, creează cadrul tehnic necesar punerii în comun a seturilor de date spaţiale şi a serviciilor aferente de către autorităţile publice prevăzute la art. 3 lit.h) pct. i. şi ii. 
   (2) Datele spaţiale rămân şi se actualizează la autorităţile publice. 
   (3) Aceste măsuri permit autorităţilor publice să aibă acces la seturile de date spaţiale şi serviciile aferente, să facă schimb şi să utilizeze seturile şi serviciile respective, în scopul îndeplinirii sarcinilor publice care pot avea un impact asupra mediului, precum şi a realizării INIS. 
   (4) Măsurile prevăzute la alin.(1) exclud orice restricţie susceptibilă de a crea, în momentul utilizării, obstacole practice pentru punerea în comun a seturilor şi serviciilor de date spaţiale. 
   (5) Autorităţile publice care furnizează seturi de date spaţiale şi servicii aferente pot să acorde licenţe şi/sau să solicite plata unor tarife de la autorităţile, instituţiile şi organismele publice comunitare care folosesc aceste seturi şi servicii de date spaţiale. 
   (6) Licenţele şi tarifele prevăzute la alin.(5) trebuie să fie pe deplin compatibile cu obiectivul general de facilitare a punerii în comun a seturilor de date spaţiale şi a serviciilor aferente de către autorităţile publice. 
   (7) În cazurile în care se percep tarife, acestea trebuie să se menţină la nivelul minim care să asigure calitatea necesară şi furnizarea de seturi de date spaţiale şi servicii aferente, precum şi recuperarea rezonabilă a investiţiei, respectându-se în acelaşi timp, după caz, cerinţele de autofinanţare a autorităţilor publice care furnizează seturi şi servicii de date spaţiale. 
   (8) Seturile de date spaţiale şi serviciile aferente referitoare la mediu, furnizate de autorităţile publice către instituţiile şi organismele comunitare, în vederea îndeplinirii obligaţiilor de raportare de către acestea în conformitate cu prevederile legislaţiei comunitare privind mediul, sunt scutite de plată. 
   (9) Procedurile referitoare la punerea în comun a seturilor de date spaţiale şi a serviciilor aferente prevăzute la alin.(1) - (8) sunt deschise autorităţilor publice prevăzute la art. 3 lit. h), punctele i. şi ii. din alte state membre ale Uniunii Europene, instituţii şi organisme comunitare, pentru îndeplinirea sarcinilor publice care pot avea impact asupra mediului. 
   (10) Procedurile privind punerea în comun a seturilor şi serviciilor de date spaţiale prevăzute la alin.(1) - (8) sunt deschise, conform principiului reciprocităţii şi al egalităţii de tratament, organismelor instituite prin acorduri internaţionale la care Comunitatea Europeană şi statele membre sunt parte, în scopul îndeplinirii sarcinilor care pot avea un impact asupra mediului. 
   (11) În cazul în care procedurile privind punerea în comun a seturilor şi serviciilor de date spaţiale, prevăzute la alin.(1) - (8), sunt puse la dispoziţie în conformitate cu prevederile alin.(9) şi (10), acestea pot fi însoţite de cerinţele prevăzute de legislaţia naţională privind utilizarea lor. 
   (12) Prin excepţie de la prevederile alin.(1) - (11), autorităţile publice pot limita punerea în comun a seturilor de date spaţiale şi a serviciilor aferente, în cazul în care aceasta aduce atingere desfăşurării procedurilor judiciare, siguranţei publice, apărării naţionale sau relaţiilor internaţionale. 
   (13) Ministerul Administraţiei şi Internelor, prin Agenţia Naţională de Cadastru şi Publicitate Imobiliară, asigură accesul instituţiilor şi organismelor comunitare la seturile şi serviciile de date spaţiale, în condiţii armonizate cu celelalte state membre, în conformitate cu regulile de implementare care guvernează aceste condiţii, elaborate de Comisia Europeană. 
   (14) Tarifele percepute de către autorităţile publice finanţate de la bugetul de stat, conform alin.(7), constituie venituri ale bugetului de stat. 
	
	Art. 15. - (1) Nemodificat
(2) Nemodificat
(3) Nemodificat
(4) Nemodificat
(5) Nemodificat
(6) Nemodificat
(7) Nemodificat
(8) Nemodificat
(9) Nemodificat
10. La articolul 15, alineatul (10) se modifică şi va avea următorul cuprins:
 „(10) Procedurile privind punerea în comun a seturilor şi serviciilor de date spaţiale prevăzute la alin.(1) - (8) sunt deschise, conform principiului reciprocităţii şi al egalităţii de tratament, organismelor instituite prin acorduri internaţionale la care Uniunea Europeană şi statele membre sunt parte, în scopul îndeplinirii sarcinilor care pot avea un impact asupra mediului.”

(Comisia pentru tehnologia informaţiei şi comunicaţiilor)
(11) Nemodificat
(12) Nemodificat
(13) Nemodificat

(14) Nemodificat
	Pentru corelare cu Tratatul Lisabona.

	24. 
	CAPITOLUL VI
  COORDONARE ŞI MĂSURI COMPLEMENTARE
	
	Nemodificat

	

	25. 
	 Art. 16. - (1) Autorităţile publice centrale asigură, prin structurile proprii, coordonarea, după caz, la nivel naţional, regional şi local, a contribuţiilor tuturor celor pentru care infrastructurile de informaţii spaţiale prezintă un interes. 
   (2) Aceste structuri coordonează contribuţiile utilizatorilor, producătorilor, furnizorilor de servicii cu valoare adăugată şi ale organismelor de coordonare în ceea ce priveşte identificarea seturilor de date corespunzătoare, nevoile utilizatorilor, furnizarea de informaţii privind practicile existente şi asigurarea feedbackului la informaţie privind punerea în aplicare a prezentei ordonanţe. 
	
	Art. 16. Nemodificat

	

	26. 
	Art. 17. - (1) Agenţia Naţională de Cadastru şi Publicitate Imobiliară reprezintă punctul de contact cu Comisia Europeană privitor la Directiva INSPIRE. 
   (2) În activitatea sa, Agenţia Naţională de Cadastru şi Publicitate Imobiliară este susţinută de Consiliul INIS. 
   (3) În vederea realizării INIS, Agenţia Naţională de Cadastru şi Publicitate Imobiliară îndeplineşte următoarele atribuţii principale: 
   a) realizează şi întreţine geo-portalul; 
  
 b) asigură compatibilitatea geo-portalului cu geo-portalul INSPIRE al Comunităţii Europene; 
 
  c) asigură funcţionalitatea serviciului de comerţ electronic; 
   d) asigură resursele materiale şi umane necesare pentru dezvoltarea şi actualizarea INIS, potrivit competenţelor specifice domeniului de activitate; 
   e) monitorizează punerea în aplicare şi utilizarea INIS, asigură raportarea către Comisia Europeană şi face publice rezultatele monitorizării; 
   f) pune la dispoziţia autorităţilor publice sau a terţilor orice informaţii, inclusiv date, coduri şi clasificări tehnice, necesare respectării normelor de aplicare a Directivei INSPIRE, fără a restricţiona utilizarea lor exclusiv în acest scop. 
	
	Art. 17. - (1) Nemodificat
(2) Nemodificat
(3) Nemodificat

a) Nemodificat
11. La articolul 17, alineatul (3), litera b) se modifică şi va avea următorul cuprins:
b) asigură compatibilitatea geo-portalului cu geo-portalul INSPIRE al Uniunii Europene;”
(Comisia pentru tehnologia informaţiei şi comunicaţiilor)
c) Nemodificat

d) Nemodificat

e) Nemodificat

f) Nemodificat
	Pentru corelare cu Tratatul Lisabona.

	27. 
	Art. 18. - (1) Consiliul INIS are următoarele atribuţii principale: 
   a) stabileşte şi supune aprobării Guvernului Planul de Activităţi pentru Realizarea şi Actualizarea INIS; 
   b) stabileşte şi aprobă temele de date spaţiale, altele decât cele prevăzute în anexele nr. 1, 2 şi 3 din prezenta ordonanţă; 
   c) stabileşte responsabilităţi autorităţilor publice şi terţilor, după caz, pentru crearea şi actualizarea seturilor de date spaţiale, a serviciilor aferente acestora şi a metadatelor pentru temele INIS; 
   d) decide cu privire la disponibilitatea seturilor de date spaţiale şi a serviciilor aferente în vederea accesului public; 
   e) decide cu privire la seturile de date spaţiale şi serviciile aferente pentru care se solicită tarife; 
   f) decide cu privire la seturile de date spaţiale şi serviciile aferente pentru care se pot acorda licenţe; 
   g) raportează Guvernului României, semestrial sau ori de câte ori este necesar, stadiul implementării activităţilor prevăzute în Planul de activităţi pentru Realizarea şi Actualizarea INIS; 
   h) adoptă decizii în vederea realizării INIS; 
   i) aprobă rapoartele punctului de contact pentru Directiva INSPIRE înainte de transmiterea lor Comisiei Europene. 
   (2) Consiliului INIS se organizează şi funcţionează potrivit propriului regulament, care se aprobă prin hotărâre a Guvernului. 
	
	Art. 18. Nemodificat
	

	28. 
	Art. 19. - (1) Agenţia Naţională de Cadastru şi Publicitate Imobiliară organizează grupuri de experţi, care vor avea următoarele atribuţii: 
   a) să recomande o infrastructură hardware şi de comunicaţii care să asigure gestionarea, controlul datelor spaţiale, serviciile de date spaţiale şi să faciliteze accesul publicului la aceste date; 
   b) să iniţieze servicii şi tehnologii de reţea, acorduri de punere în comun, accesare şi utilizare, precum şi mecanisme, procese şi proceduri de coordonare şi monitorizare; 
 
  c) să coordoneze revizuirea periodică a datelor spaţiale componente, în vederea asigurării acurateţei şi actualităţii acestora; 
   d) să elaboreze specificaţii şi să propună standarde naţionale, care să definească conţinutul, structura, forma, calitatea datelor spaţiale componente, care sunt necesare pentru a obţine un format comun şi interoperabil al datelor. 
   (2) Grupurile de experţi pot fi alcătuite din reprezentanţi ai: 
   a) autorităţilor publice centrale membre ale Consiliului INIS; 
   b) altor autorităţi publice; 
   c) unor persoane fizice sau juridice pentru care datele spaţiale respective prezintă interes datorită rolului acestora în infrastructura pentru informaţii spaţiale; 
   d) mediului privat; 
   e) mediului academic; 
   f) organizaţiilor neguvernamentale. 
	
	Art. 19. - (1) Nemodificat
a) Nemodificat
12. La articolul 19, alineatul (1), litera b) se modifică şi va avea următorul cuprins:
„b) să iniţieze servicii cu tehnologiile de reţea aferente, acorduri de punere în comun, accesare şi utilizare, precum şi mecanisme, procese şi proceduri de coordonare şi monitorizare;”

(Comisia pentru tehnologia informaţiei şi comunicaţiilor)
c) Nemodificat
d) Nemodificat

(2) Nemodificat


	Pentru claritatea exprimării.

	29. 
	CAPITOLUL VII
  DISPOZIŢII FINALE
	
	Nemodificat
	

	30. 
	 Art. 20. - (1) Agenţia Naţională de Cadastru şi Publicitate Imobiliară monitorizează implementarea şi utilizarea infrastructurii naţionale pentru informaţii spaţiale şi face permanent accesibile rezultatele acestei monitorizări Comisiei Europene şi publicului. 
   (2) Până la data de 15 mai 2010, Agenţia Naţională de Cadastru şi Publicitate Imobiliară transmite Comisiei Europene un raport care cuprinde descrierea sumară a: 
   a) modului în care se asigură coordonarea între furnizorii şi utilizatorii de seturi de date spaţiale şi servicii aferente din sectorul public şi organismele intermediare, legătura cu terţii, precum şi organizarea asigurării calităţii; 
 
  b) contribuţiei aduse de autorităţile publice sau de terţi la funcţionarea şi coordonarea infrastructurii pentru informaţii spaţiale; 
   c) informaţiilor privind utilizarea infrastructurii pentru informaţii spaţiale; 
   d) acordurilor dintre autorităţile publice privind punerea în comun a datelor; 
   e) costurilor şi beneficiilor punerii în aplicare a prezentei ordonanţe. 
   (3) La intervale de 3 ani, începând cu data de 15 mai 2013, Agenţia Naţională de Cadastru şi Publicitate Imobiliară transmite Comisiei Europene un raport care să conţină informaţii actualizate privind aspectele prevăzute la alin.(2). 
	
	Art. 20. - (1) Nemodificat
(2) Nemodificat
13. La articolul 20 alineatul (2), litera a) se modifică şi va avea următorul cuprins:
„a) modului în care se asigură coordonarea furnizorilor şi utilizatorilor de seturi de date spaţiale şi servicii aferente din sectorul public şi organismele intermediare, legătura cu terţii, precum şi organizarea asigurării calităţii;”
(Comisia pentru tehnologia informaţiei şi comunicaţiilor)
b) Nemodificat

c) Nemodificat

d) Nemodificat

e) Nemodificat

(3) Nemodificat


	Pentru acurateţea exprimării.

	31. 
	Art. 21. - Ministerul Administraţiei şi Internelor transmite Comisiei Europene actele normative naţionale adoptate pentru conformarea cu prevederile Directivei INSPIRE. 
	
	Nemodificat
	

	32. 
	Art. 22. - (1) Autorităţile publice coordonatoare şi colaboratoare responsabile pentru seturile de date spaţiale prevăzute în anexele nr. 1 – 3, prevăd în bugetul propriu sumele necesare pentru realizarea obiectivelor ce le revin din prezenta ordonanţă. 
   (2) Pentru anul 2010 finanţarea obiectivelor ce decurg din aplicarea prezentei ordonanţe este asigurată de la bugetul de stat, prin bugetele aprobate pe anul 2010 autorităţilor publice coordonatoare responsabile pentru seturile de date spaţiale prevăzute în anexele nr. 1 - 3. 
   (3) Pentru asigurarea resurselor financiare necesare autorităţilor publice în vederea realizării atribuţiilor care le revin din prezenta ordonanţă, Guvernul României poate aproba programe de finanţare. Programele sunt finanţate prin bugetul Ministerului Administraţiei şi Internelor. 
	
	Art. 22. - (1) Nemodificat
(2) Nemodificat
(3) Nemodificat
14. La articolul 22, după alineatul (3) se introduce un nou alineat, alineatul (4), cu următorul cuprins:

„(4) Până la data avizării raportului prevăzut la art.20 alin.(2), Ministerul Administraţiei şi Internelor asigură resursele necesare finanţării obiectivelor pentru anul 2010.”

(Dep. Iulian Iancu – PSD+PC)
	Prevederea se impune pentru asigurarea finanţării obiectivelor ce decurg din aplicarea prezentei ordonanţe, pentru anul 2010.


	33. 
	Art. 23. - (1) Autorităţile publice coordonatoare şi colaboratoare responsabile pentru seturile de date spaţiale prevăzute în anexele nr. 1 - 3 emit, reglementări interne pentru punerea în aplicare a prezentei ordonanţe în domeniile lor de responsabilitate. 
   (2) Pentru realizarea fiecăruia dintre seturile de date spaţiale prevăzute în anexele nr. 1 - 3, autorităţile publice coordonatoare şi colaboratoare responsabile prevăzute în anexa nr. 4 încheie între ele, după caz, protocoale de colaborare. 
	
	Art. 23. - (1) Nemodificat
	

	34. 
	Art. 24. - În termen de 30 de zile de la data intrării în vigoare a prezentei ordonanţe, Ministerul Administraţiei şi Internelor elaborează şi propune spre aprobare Guvernului proiectul de hotărâre privind regulamentul de organizare şi funcţionare a Consiliului INIS. 
	
	Art. 24. Nemodificat
	

	35. 
	Art. 25. - (1) Anexele nr. 1 - 4 fac parte integrantă din prezenta ordonanţă. 
   (2) Anexele se reactualizează prin hotărâre a Guvernului. 
	
	Art. 25. Nemodificat
	

	36. 
	Prezenta ordonanţă transpune prevederile Directivei 2007/2/CE a Parlamentului European şi a Consiliului din 14 martie 2007 de instituire a unei infrastructuri pentru informaţii spaţiale în Comunitatea Europeană (INSPIRE), publicată în Jurnalul Oficial al Uniunii Europene nr. L 108 din 25.04.2007.
	
	Nemodificat
	

	37. 
	                                            Anexa nr.1

SETURI DE DATE SPAŢIALE I
	
	Nemodificat
	

	38. 
	Anexa nr.2

SETURI DE DATE SPAŢIALE II
	
	Nemodificat
	

	39. 
	Anexa nr.3

SETURI DE DATE SPAŢIALE SPECIFICE III
	
	Nemodificat
	

	40. 
	Anexa nr.4

AUTORITĂŢILE RESPONSABILE PENTRU SETURILE DE DATE SPAŢIALE DIN 

ANEXELE NR. 1-3
	
	Nemodificat

